பள்ளம் மேடுள்ள பாதையிலே. - ஏனைய கவிதைகள்

பள்ளம் மேடுள்ள பாதையிலே 
 பாத்து நடக்கணும் காளைகளே! 
 பழைய போக்கிலே பயனிலை - நல்ல 
 விஷயமிருக்கணும் மூளையிலே (பள்ள) 
 நல்லவர் செய்த செயல்களிலே - பயிர் 
 நடனமாடுது வயல்களிலே - அது 
 நெல்லுகதிராகி முதிரும் நாளிலே 
 நிலமுதலாளிகள் கையிலே - போய் 
 நிறைந்திடும் மார்கழித் தையிலே (பள்ள) 
 வல்லமையோடு வாழ்ந்திடும் எளியோர் 
 வாடிக்கைக் காரர் நாட்டுக்கு - பலர் 
 வாடுவதுண்டு சோற்றுக்கு - ஆனால் 
 மாடுகளே உங்க பாடுதேவலே 
 வைக்கோல் வந்திடும் வீட்டுக்கு (பள்ள) 
 உச்சி மலையிலே ஊறும் அருவிகள் 
 ஒரே வழியிலே கலக்குது; 
 ஒற்றுமையில்லா மனித குலம் 
 உயர்வும் தாழ்வும் வளர்க்குது (பள்ள) 
 பச்சைக் கொடிகள் வேலியிலே 
 பாகு பாடின்றித் தழைக்குது - அதைப் 
 பார்த்திருந்தும் சில பத்தாம் பசலிகள் 
 பக்கம் ஒண்ணாய்ப் பறக்குது - அன்புப் 
 பாலம் பழுதாய் கிடக்குது (பள்ள) 
 பள்ளம் மேடுள்ள பாதையிலே 
 பாத்து நடக்கணும் காளைகளே! 
 பழைய போக்கிலே பயனிலை - நல்ல 
 விஷயமிருக்கணும் மூளையிலே (பள்ள) 
 நல்லவர் செய்த செயல்களிலே - பயிர் 
 நடனமாடுது வயல்களிலே - அது 
 நெல்லுகதிராகி முதிரும் நாளிலே 
 நிலமுதலாளிகள் கையிலே - போய் 
 நிறைந்திடும் மார்கழித் தையிலே (பள்ள) 
 வல்லமையோடு வாழ்ந்திடும் எளியோர் 
 வாடிக்கைக் காரர் நாட்டுக்கு - பலர் 
 வாடுவதுண்டு சோற்றுக்கு - ஆனால் 
 மாடுகளே உங்க பாடுதேவலே 
 வைக்கோல் வந்திடும் வீட்டுக்கு (பள்ள) 
 உச்சி மலையிலே ஊறும் அருவிகள் 
 ஒரே வழியிலே கலக்குது; 
 ஒற்றுமையில்லா மனித குலம் 
 உயர்வும் தாழ்வும் வளர்க்குது (பள்ள) 
 பச்சைக் கொடிகள் வேலியிலே 
 பாகு பாடின்றித் தழைக்குது - அதைப் 
 பார்த்திருந்தும் சில பத்தாம் பசலிகள் 
 பக்கம் ஒண்ணாய்ப் பறக்குது - அன்புப் 
 பாலம் பழுதாய் கிடக்குது (பள்ள)